江美儀

江美儀係香港無綫電視部頭合約女藝員，亦曾喺香港電台第二台節目《瘋show快活人》做過嘉賓主持。早年曾經係亞洲電視藝人，亦曾經同紅夢文化簽約，亦有參與電影及電台節目。佢前夫係藝人吳君如個細佬吳君祥。

江美儀出道時主要拍電視廣告，亦曾經擔演劉德華嘅音樂歌曲演出，簽約亞洲電視後則主要拍攝電視劇及擔任節目主持，不時亦會客串電影演出，例如喺《忘不了》中飾演張柏芝嘅家姐。另外，江美儀一直都參與港台電視部制作嘅電視節目，早前曾經出演《女人多自在》，2009年就喺《非常平等任務》演出。

2009年江美儀簽約無綫電視接拍佢嘅首套電視劇《五味人生》，2010年先後播出佢參演嘅多套電視劇，當中以《女人最痛》嘅洪珊瑚演譯入型入格嘅角色，表現出色，備受觀眾好評，人氣急升，憑該劇榮獲提名《2010年萬千星輝頒獎典禮》“最佳女配角”並進入最後五強。

其他喺無綫電視電視劇劇集嘅角色，其餘演技亦都受人肯定，於《萬千星輝頒獎典禮2011》憑《潛行狙擊》獲提名「最佳女配角」，《九江十二坊》提名「最佳女主角」。雖然喺萬千星輝頒獎典禮2011中入唔到最佳女配角5強，但係從頒獎典禮坐第一排睇出，江美儀已經屬於女主角。唔使得到女配角獎直接晉級為女主角亦係一件好事，亦再一次證明江美儀實力非凡。

事件 
江美儀曾經被指喺2021年大埔比華利山騙案入面，被黎偉業呃咗好多錢，但江美儀否認。

江美儀｜DJ主持｜商業電台881903.com

江美仪(豆瓣) - 豆瓣电影

江美儀 Yahoo! BLOG
金石堂藝人事務所

前亞洲電視女藝員
無綫電視女藝員
香港電影女演員
類:香港商業電台節目主持
香港電視女演員
香港主持人
香港舞臺劇演員
香港女模特兒
美儀